Folketing
2003-04-22

Det er rigtigt, at de store virksomheder tog penge, men det gjorde de små sandelig også. Jeg tror ikke, at Thisted Andelssvineslagteri, som hedder TiCan, havde været det, det er i dag, hvis der ikke havde været en fornuftig strukturordning, som var med til at bygge op, at man kunne være med i udviklingen. Der eksisterer jo kun to slagterier i dag. Der er Danish Crown, og så er der TiCan, og så er der selvfølgelig en række små private slagterier. Mit svar er ganske kort og enkelt, at det netop var i den slipstrøm, der ligger, man havde mulighed for, at man også kunne få sin andel af de penge, som var til de nødvendige strukturforbedringer. Og mit svar er direkte, at jeg ikke tror, at TiCan havde været det, det er i dag, hvis ikke der havde været de strukturordninger.